"Сынтәа аныҳәа аназгәаҳҭо, цәыббра 29 рзы Очамчыра агәаны иаартхоит Мрагыларатәи афронт аҟны иҭахаз аибашьцәа рбаҟа. Уи аргылара иалагеит 2013 шықәазы, аха инагӡамызт. Зынӡа иақәхарџьхоит ҩажәа миллион мааҭ. Уи аԥхьа жә-миллионки бжаки рыхә аусурақәа нарыгӡахьан, иахьазы жәа-миллионки бжаки рзоужьуп. Абаҟа авторс дамоуп Баҭал Џьапуа. Уи аура 21 метра иҟоуп. Очамчыра иқәынхо уахынла рыҩны иандәылҵуа ирбартә еиԥш лашарала еиқәыршәахоит. Мрагыларатәи афронт аҟны иҭахеит 553-ҩык. Аныҳәазы рҭаацәа ааҳаԥхьоит. Очамчыра араион иалҵыз Мраҭашәаратәи афронт аҟны иҭахаз ҿыц иргылахо абаҟаҿы рыхьӡ арбахом. Абаҟа рыхьӡ анылоит Мрагыларатәи афронт аҟны еибашьуаз, Гәдоуҭантә, Нхыҵ-Кавказынтә, Ҭырқәтәылантә иааз роума. Ажәакала, зегь арбахоит", — иҳәеит Қәычбериа.
Қәычбериа: Очамчыра иаартхоит Мрагыларатәи афронт аҟны иҭахаз рбаҟа
17:39 23.05.2018 (ирҿыцуп: 17:46 23.05.2018)
© Фото : предоставлено Славиком КучуберияСлавик Кучбериа
© Фото : предоставлено Славиком Кучуберия
Очамчыра араион ахада ихаҭыԥуаҩ Славик Қәычбериа арадио Sputnik Аԥсны аефир аҟны еиҭеиҳәеит Аиааира 25 шықәса ахыҵра аныҳәа иахьазы рыҽшазыҟарҵо.